બહુચરાજીને જોડતાં રસ્તાઓ ચેતનવંતા બનવા લાગ્યા છે. પગપાળા આવતાં માઈભકતોની સેવા માટે સેવાભાવીઓ કેમ્પો લગાવી રહયાં છે. જીલ્લા વહીવટીતંત્ર ,બહુચરાજી ટેમ્પલ ટ્રસ્ટ, તાલુકા પંચાયત અને ગ્રામપંચાયત મેળાની સફળતા માટે અંતિમ ચરણ તરફ ગતિ કરી ચુકયાં છે. મેળામાં લાખોની સંખ્યામાં માતાજીના દર્શનાથ આવનાર યાત્રિકો અને માઈભકતોને કેન્દ્બ સ્થાને રાખીને મેળાના આયોજન કરવામાં આવ્યું છે. મેળામાં આવનાર ભાવિકભકતોની શ્રદ્બા અને આસ્થા અખંડ રહેતે માટે વિવિધ સમિતિઓની રચના કરવામાં આવી છે.જેમાં પાણી અને પુરવઠો સમિતિ, આરોગ્ય સમિતિ,સ્વચ્છતા સમિતિ, વીજપ્રવાહ સમિતિ, ખાધસામગ્રી ચકાસણી સમિતિ, વાહન નિયંત્રણ સમિતિ, રખડતાં ઢોર નિયંત્રણ સમિતિ, જેવી વિવિધ સમિતિઓના જવાબદારો નિષ્ઠાપૂર્વક કામ કરી રહયાં છે.